Yoko+Ono

Yoko Ono

Yoko Ono ble født i Japan i 1933. Hun vokste opp i Japan og USA. Hun bosatte seg til slutt i USA. Hun er for mange mest kjent fordi hun var kjæreste med John Lennon fra The Beatles. De fikk en sønn, Sean, som bare var fem år da John Lennon ble skutt og drept av en gal fan. Yoko Ono er opptatt av fred og kjærlighet. Dette vises i kunsten hennes. Hun vil ha publikum med i det hun gjør, og få oss til å tenke over ting på en ny måte. Hun ga ut en bok som hun kalte ”Grapefruit”, som er som et slags instruksjonshefte, hvor hun ber leseren gjøre forskjellige ting. Som for eksempel å klippe hull i et papir og se på himmelen gjennom det. Eller å skrive et ønske på en lapp å henge det i et tre.. Kanskje vi da ser litt nærmere på himmelen og kanskje vi jobber litt mer for å få til det vi ønsker oss? En gang satt hun på en scene og fikk folk i salen til å komme opp å klippe av henne klærne. Det var denne performancen vi ar inspirert av når vi laget det vi har kalt "pieces".





FLUXUS På 1960 tallet oppstod det et internasjonalt nettverk av kunstnere i USA, Øst- og Vest Europa og Japan. De kalte seg Fluxus. På Latin betyr fluxus ”å flyte” eller ”det som er i bevegelse”. For disse kunstnerne var tanken om kunstverket som begivenhet det viktige. De jobbet med, og blandet mange forskjellige kunstsjangere og ville få oss til å se på kunst på en ny måte. Det kunne være å stille ut ideer eller ting puttet i bokser, såkalte ”Fluxusbokser”, eller å skape hendelser, det vi ofte kaller ”performance”. Publikum deltar selv. Kunsten oppstår i møte mellom kunstneren og betrakteren. Opp igjennom kunsthistorien har det vært kunstnere som har jobbet mot det som har vært oppfattet som kunst og dermed har kunsten utviklet seg. Noen ganger har det blitt mye bråk og mange som ikke liker det som er nytt og uvant. Som oftest har dette gått over når publikum har blitt vant til den nye måten å se ting på. Fluxus er en av kunsthistoriens viktigste motbevegelser. De var opptatt av at kunsten kunne være en del av hverdagslivet og ikke bare noe man stilte ut i et galleri eller museum.

28 oktober – 20 Februar er det en utstilling med Fluxuskunst på [|Hennie Onstad Kunstsenter].

[|Cutpiece]